Nota de premsa

**L’Ajuntament de Vilafranca fa una primera aportació de 1,2 MEUR al pla de xoc de mesures urgents per la crisi social i econòmica derivada de la COVID-19**

L’Ajuntament de Vilafranca ha aprovat, en el ple municipal d’aquest dimarts, destinar una primera **aportació de 1.200.000 euros al pla de xoc de mesures urgents** per pal·liar la crisi social i econòmica que està produint la pandèmia de la COVID-19.

Aquesta aportació de **1,2 MEUR**, que anirà acompanyada de més aportacions al pla de xoc en els propers mesos, consta, d’una banda, d’una partida de **500.000 euros** que es destinarà a **ajuts directes urgents** en diversos àmbits: **a persones, a establiments comercials i a entitats (socials, esportives, culturals, etc.)** tal com es va aprovar en el pla de xoc acordat entre tots els grups municipals del consistori.

D’altra banda, una altra partida seran uns **700.000 euros en rebaixes fiscals** que s’aplicaran a diversos àmbits.

Així, es rebaixarà un **40% de la taxa de residus comercials** als establiments tancats forçosament (350.000 euros), serà gratuïta la **taxa de terrasses a la via pública** fins al 31 de desembre (150.000 euros), es reduiran els **preus del Complex Aquàtic** un 15% dins al 31 de desembre (100.000 euros), hi haurà una rebaixa en la **taxa de mercats al carrer** d’un 25% fins 31 de desembre (80.000 euros) i la **taxa de mercats municipals** no es cobrarà als establiments de bar i de restaurant (20.000 euros). Aquestes rebaixes fiscals arribaran a més de **1.800 comerços i empreses de Vilafranca**.

19 de maig de 2020